google/wiki40b huggingface dataset:
Kelatterapi

Kelatterapi, også kalt chelatterapi, er en behandlingsmetode innen etablert medisin som har som formål å fjerne tungmetaller fra kroppen ved hjelp av kelatering.
Innen alternativmedisin blir pasienter ofte feilaktig diagnostisert med tungmetallforgiftninger for at de skal gjennomgå varianter av denne typen terapi som ikke er godkjent av medisinsk fagpersonale.
Prinsippet bak kelatterapi er å tilføre kroppen et stoff som binder seg til metallmolekylene i kroppen og frakter disse ut av kroppen. Det finnes ikke noe universelt stoff som kan behandle alle former for metallforgiftning, da metallene reagerer ulikt. Et stoff som brukes til avgiftning av et metall kan samtidig øke den potensielle forgiftningseffekten av et annet metall.
Kelatterapi gis både intravenøst og som tabletter, kapsler eller væske som svelges. Siden behandlingsmetoden har potensielt farlige bivirkninger er god diagnostikk avgjørende før behandling iverksettes. Spesielt intravenøs behandling med kelatorer gir ofte kraftige bivirkninger.

Alternativ behandling

Selv om det aldri har blitt påvist medisinsk effekt av kelatterapi utover å fjerne tungmetaller fra kroppen, anvendes behandlingsmetoden mot en rekke sykdommer og tilstander som en form for alternativ behandling.
Det mest utbredte alternative bruksområde er forsøk på å fjerne kvikksølv som angivelig skal være tilført kroppen ved vaksinasjon. Denne anvendelsen akselererte etter at Andrew Wakefield publiserte en forfalsket studie hvor han hevdet å kunne påvise sammenheng mellom MMR-vaksine og autisme. I 2005 døde en fem år gammel autistisk gutt etter å ha blitt behandlet med kelatterapi.
27. mars

Navnedag

Rudolf, Rudi
Boreal Sjø

Historie

Våren 2007 restrukurerte Veolia Transport Norge, som konsernet het den gang, selskapene sine og slo flere selskaper sammen til større regionale enheter. Mens et selskap omfattet all bussvirksomheten i sør og et annet trikkevirksomheten i Trondheim, ble Veolia Transport Nord AS (VTN) etablert som et nytt stort selskap for all virksomheten i fylkene Nordland, Troms og Finnmark. Dette omfattet virksomheten fra Finnmark Fylkesrederi og Ruteselskap (unntatt buss på Østlandet), Helgelandske, Nordtrafikk Buss (unntatt buss i Trysil) og Nordtrafikk Maritim. Med andre ord ble all rederivirksomhet i konsernet liggende i VTN. Fra FFR fulgte også bilutleievirksomhet i Finnmark for Hertz.
I forbindelse med at konsernet ble løsrevet fra det franske Veolia Transport våren 2011, ble selskapet omdøpt til Boreal Transport Nord AS (BTN) den 6. mai 2011.
I 2016 restrukturerte konsernet fra regionale selskaper til aktivitetsbaserte selskaper. Siden all rederivirksomheten fra før av lå i selskapet ble rutebussvirksomheten flyttet til Boreal Buss og turbuss- og bilutleievirksomheten til Boreal Travel, mens selskapet ble omdøpt til Boreal Sjø AS.

Rutesamband

Selskapet driver hurtigbåtruter i Finnmark, Møre og Romsdal, Nordland og Troms, og driver ferger i Finnmark og Nordland.
Karbamazepin

Bruksområder

I tillegg til behandling av epilepsi, er medikamentet i Norge godkjent for bruk ved trigeminusnevralgi, alkoholabstinens, sentralt betinget diabetes insipidus, symptomatisk ved diabetisk nevropati, akutt mani og forebyggende ved bipolar lidelse. Det har også vært benyttet ADD/ADHD og schizofreni.

Virkningsmekanisme

Virkningsmekanismen er ikke fullstendig kartlagt, men det er antatt at den antiepilepstiske aktiviteten er relatert til påvirkning av spenningsstyrte ione-kanaler i nevroner i sentralnervesystemet.

Bivirkninger

Karbamazepin har en rekke bivirkninger. Uspesifikke bivirkninger fra sentralnervesystemet som trøtthet, svimmelhet og hodepine er mest vanlig, men disse er ofte forbigående. Mer fryktet er alvorlige hematologiske komplikasjoner og pasienter som bruker karbamazepin bør derfor følges opp med jevnlige blodprøver.

Interaksjoner

Karbamazepin er en potent induktor av flere leverenzymer. Dette fører til at nedbrytningen av en rekke legemidler som metaboliseres i leveren går mye raskere, noe som kan resultere i lavere legemiddelnivåer i kroppen enn forventet. For eksempel kan effekten av p-piller bli redusert så mye at annen prevensjon må benyttes.
The Almighty Johnsons

The Almighty Johnsons er en newzealandsk eventyrserie som har gått på newzealandsk TV3 fra 2011 til 2013. Serien handler om Axl Johnson fra Norsewood, som på sin 21-årsdag oppdager at han er medlem av en familie av norrøne guder. Hovedrollene spilles av Emmett Skilton og Tim Balme. Det er skapt av James Griffin og Rachel Lang.
Chongzhen-keiseren

Chongzhen-keiseren (kinesisk: 崇禎, pinyin: Chóngzhēn, Wade-Giles: Ch'ung-chen eller Ch'ung-cheng; født 6. februar 1611 i Beijing i Kina, selvmord 25. april 1644 i Beijing) var den 16de og siste av Ming-dynastiets keisere som regjerte over Kina mellom 1627 og 1644. Han var født Zhu Youjian (朱由檢), og var Taichang-keiserens sønn. I Kina går han dessuten under sitt posthume navn Zhuānglièmǐn og sitt såkalte tempelnavn, Sīzōng.

Liv og virke

Da Zhu Youjian overtok tronen etter sin storebror, Tianqi-keiseren, forsøkte han å gjenvinne makten fra de hoffmenn, blant andre sjefsevnukken Wei Zhongxian, som imens under en tid hadde fått kontroll over statsforvaltningen. De ble eliminert.
I motsetning til sin forgjenger forsøkte Chongzhen-keiseren å regjere selv, og var sterkt oppsatt på å få løst problemene som plaget på alle kanter. Men den bunnskrapte statskassen gjorde hans anstrengelser om intet. Hans edikter ble ikke satt ut i livet, fordi store deler av byråkratiet ikke var handlingsdyktig, eller rett og slett ikke fantes leger ute i enkelte provinser. Han fant ikke kompetente ministre, slik at mange sentrale poster ble besatt med svake personer. Minghoffet hadde ellers isolert seg selv fra samfunnet forøvrig.
Chongzhen-keiseren ble stadig mer frustret over sine undergittes treghet, og ble stadig mer og mer mistroisk mot sine omgivelser og utmålte strenge straffer mot illojalitet. Gjennomsnittlig hvert år ble hans seks ministre erstattet med nye, og de avsatte ble gjerne ilangt grusomme straffer.
Ming-hoffet mistet etterhvert kontrollen med provinsforvaltningen, og i denne stund brøt det ut en pest i Kina som skulle koste millioners mennesker livet.
I Sentralkina stilte den tidligere soldat Li Zicheng seg i spissen for opprørske bønder og soldatskarer. De fór gjennom landet og plyndret og stakk i brann, og kontrollerte snart provinsene Hubei, Henan og Shanxi. I dette maktområdet utropte Li «Shun-dynastiet».
Riket var i uorden, og det, sammen med folkelige opprør og det militære trykk fra mandsjuene, ble Mingdynastiets bane.
I april 1644 inntok Li Zichengs styrker Beijing. Overløpere hadde åpnet byportene for dem og de strømmet inn uten å møte motstand. Chongzhen-keiseren voknet om morgenen den 25. april og bad om en rapport om tilstanden, Ingen minister dukket opp, og keiseren ble fort klar over at hele palasspersonalet var flyktet, og likeså palassgarden. Da Keiseren skjønte at opprørerne var trengt inn i de ytre bydeler, innså han at hans styre var en tapt sak. Han sørget for at hans sønner fikk flyktet ut av byen, og deretter befalte han resten av keiserfamilien til selvmord. Etter at keiserinnen hadde hengt seg drakk han seg full, og begav seg med sin livevnukk til Kullhøyden, den kunstige høyden rett nord for palasset. Der hengte han seg i et tre.
Havneavgift

Havneavgift er en avgift som kreves av fartøy og varer i et fastsatt avgiftsområde med hjemmel i lov og i samsvar med gjeldende forskrifter. Det skal kreves avgift av fartøyer som anløper havnen, oppholder seg eller trafikkerer i avgiftsområdet, og av varer som lastes og losses til eller fra området. Havneavgiftene skal bare benyttes til havneformål, derfor hadde man allerede på 1700-tallet etablert det prinsipp at avgiftene ikke er skatt, men betaling for tjenester havnen kunne yte. Avgiftene blir innkrevd av Tollvesenet.
Det har stadig blitt foretatt endringer av havneavgiftene; utvidelser av satsene, innføringer av nye avgiftstyper og opphevelser av gamle. Tendensen har vært en forskyvning i avgiftsbyrden fra skip til varer.

Anløper havnen

De første havneavgiftene var ringpengene og bøyepengene som ble innført på begynnelsen av 1600-tallet. Avgiftene var pålagt alle skip som anløp havnen, og ble regulert etter fartøyets størrelse og liggetid. Havnefogdpenger ble innført i 1735 og var en avgift på ankomne fartøyer beregnet etter størrelse og liggetid. Lov av 1827 innførte heving av takstene, samt at de minste fartøyene også ble gjort avgiftspliktige. Pengene gikk til havnefogdens underhold og dekning av hans tjenestemidler. I 1898 fikk havnefogden fast lønn og avgiften gikk inn i havnekassen.
Tonnasjeavgift, innført i 1894, ble ilagt fartøyer som anløp, losset og lastet i havnen. Etter hvert ble denne avgiften utvidet til å gjelde flere typer fartøyer. Tonnasjeavgiften ble opphevet i 1988. I dag blir en anløpsavgift ilagt fartøy som betaling for bruk av sjøarealet og innretninger m.m.

Bryggepenger/kaiavgift

Bryggepenger ble innført i 1874. Etter hvert ble benevnelsen endret til kaiavgift som den kalles også i dag. Avgiften ilegges fartøy når det fortøyer, og skal være betaling for bruk av offentlige kaier eller fortøyningsinnretninger som eies eller forvaltes av havnevesenet.

Lasting og lossing

Mudderpengene var en avgift innført i 1754 på diverse innførte varer over tollstedene. Fra 1814 økte mudderpengene ved at også enkelte eksportvarer måtte fortolles. Avgiften ble opphevet i 1842.
I 1842 ble det fastsatt et prosenttillegg på innførte varer over tollstedene. Prosenttillegget varierte mellom 1–3 prosent. Tillegget ble i 1935 avløst av trafikkavgiften. Denne avgiften gjelder varer innført over havnen uten hensyn til om de var tollpliktige og om de ble ført over offentlige brygger eller ei. Avgiften skulle også legges på eksportvarer. I dag blir en vareavgift ilagt varer som betaling for bruk av offentlige kaier og arealer m.m., både import- og eksportvarer.
I tillegg ilegges hver passasjer i utenriksfart en passasjeravgift.
Tom Petty and the Heartbreakers (album)

Sporliste

Alle sanger er skrevet av Tom Petty, unntatt hvor merket.
Tyinholmen

Tyinholmen er en tradisjonsrik turistbedrift ved nordenden av fjellvannet Tyin i Jotunheimen. Tyinholmen ble etablert i 1892. Tyinholmen er et bra utgangspunkt for toppturer til Falketind og Urdanostind. Er tilknyttet DNT sitt rutenett med fine muligheter for fjellturer i området.
Vinterstid blir turister fraktet inn med beltebiler som går langs beltebilruta fra Tyin til Eidsbugarden.
EENet

Eesti Hariduse ja Teaduse Andmesidevõrk (engelsk: Estonian Educational and Research Network) eller bare EENet er en statlig, ideell organisasjons som ble grunnlagt i august 1993 av det estiske utdanningsdepartementet. Deres oppgave er å styre, koordinere og utvikle et høykvalitets datanettverk for Estlands forskning-, utdanning- og kulturfellesskap. Siden 1997 har EENet vært et statlig organ underlagt det estiske departementet for utdanning og forskning.
EENet tilbyr permanente internettilkoblinger, webhosting, e-post, ftp og DNS-tjenester. Utviklingsprosjekter (for eksempel Estonian GRID) kjøres i samarbeid med universiteter og institutter.
EENet har ansvaret for Estlands nasjonale toppnivådomene, «.ee» EENet er koblet til GÉANT2-nettverket via en 2.4 Gbps datakanel.
Dobropillja

Historie

Dobropillja ble grunnlagt i 1840, og gitt bystatus 8. august 1953. Den har store kullgruver. Mellom 19. oktober 1941 og september 1943 var den (med avbruss) okkupert av det tyske Wehrmacht.
Heathen

Tidlig historie (1984 - 1986)

Heathen ble startet i 1984 av gitarist Lee Altus og trommeslager Carl Sacco. De ansatte vokalist Sam Cress og andregitarist Jim Sanguinetti. Bandet holdt sin første konsert 21. april 1985 uten bassist. Etter kort tid forlot Sam Cress og Jim Sanguinetti bandet, som ble erstattet av vokalist David Godfrey (nå David White, med etternavnet til hans biologiske far) og gitarist Doug Piercy, i tillegg til bassisten Eric Wong. 6. februar 1986 holder Heathen sin første konsert med den nye og første stabile oppstillingen.
I motsetning til mange andre thrash metal-band var ikke Heathen inspirert av punk rock, men tradisjonell heavy metal og spesielt New Wave of British Heavy Metal. Som en følge av dette tiltrakk ikke bandet seg like mange punkere og hardcore-fans som mange andre thrash metal-band, men hadde en fan bestående av «ekte» heavy metal-fans.

Studioutgivelser og oppløsning (1987 - 1992)

Flere musikere har spilt i Heathen. Det eneste medlemmet som har vært medlem så lenge bandet har vært aktivt er gitarist Lee Altus. Vokalist David White har vært vokalist siden 1985, med unntak av en periode i 1988–1989 da Metal Church-vokalist David Wayne og Exodus-vokalist Paul Baloff var medlem. Trommeslageren Darren Minter kom med i bandet i 1988 og har vært medlem siden, med unntak av perioden bandet var oppløst. Ellers har bandet hatt flere bassister og andregitarister spilt for Heathen.
Heathen ga ut sitt første studioalbum Breaking the Silence i 1987, og sitt andre (og foreløpig siste), Victims of Deception i 1991. Begge albumene høstet meget gode kritikker. Heathen planla så å utgi en EP med coverlåter. Daværende bassist Randy Laire ble drept i en bilulykke i juni 1991, men ble raskt erstattet med Ira Black. Black forlot Heathen senere samme år sammen med Doug Piercy (som hadde vært gitarist siden 1985). Heathen fikk to nye musikere til å erstatte dem, men ble så oppløst i 1992 og EP-en ble ikke utgitt.

Gjenforeningen (2001 - i dag)

11. august 2001 gjenforente Heathen seg for å spille en konsert på Thrash of the Titans som skulle samle inn inntekter til Testament-vokalist Chuck Billys kreftbehandling. Gjenforeningen bestod av de tidligere medlemmene David White, Lee Altus, Ira Black, Mike Jastremski og Darren Minter. I 2004 ble bassist Mike Jastremski erstattet med Jon Torres, og Heathen spilte inn den tidligere planlagte EP-en med coverlåter og ga den ut under navnet Recovered samme år. Gitarist Ira Black forlot Heathen litt senere, og i 2005 ble gitarist Terry Lauderdale med i bandet.
Hovedgitarist og grunnlegger Lee Altus ble i 2005 medlem av thrash metal-bandet Exodus, men har sagt at hans opphold i Exodus ikke vil påvirke hans innsats i Heathen. Heathen ga ut en 18 minutters lang demo i 2005, som har skapt høye forventninger for hva bandet velger å gi ut neste gang. Heathen holder for tiden på med et nytt studioalbum, som er planlagt å spilles inn høsten 2007 og gitt ut i mars 2008.
Mandarin (språk)

Mandarin eller mandarinkinesisk (hànzì: 官话, pīnyīn: Guānhuà; eller 北方話; Běifānghuà, «nordtale») er det mest talte kinesiske dialektgruppen eller språket. Språket tales i det meste av Nord-Kina og i det sørvestre Kina.  
En normert form av dialekten slik den tales i området rundt Beijing er utgangspunkt for «rikskinesisk», nemlig standard kinesisk, men de to størrelsene er ikke helt like hverandre. Mandarin – hvis det regnes som et eget språk og ikke en dialekt – er det mest talte språket i verden (rundt én milliard). 
Utenom sitt tradisjonelle kjerneområde har mandarin spredt seg til Taiwan og med kinesiske emigranter blant annet til Singapore, Indonesia, Malaysia og til andre kinesiske migranter over hele verden.

Historikk

Den språkvitenskapelige kategoriseringen av «mandarin»  ble utviklet av lingvister på 1800-tallet fra klassisk kinesisk og middelalderkinesisk.
De fleste kinesere som bodde i et bredt belte fra søndre deler av nåværende Mandsjuria i nordøst til Yunnan i sørvest hadde da forskjellige varianter av mandarin som morsmål. Den språklige likerettingen i det nordlige Kina skyldes for det meste de geografiske omstendigheter, nemlig de store slettene i Nordkina som fremmet samkvemmet områdene imellom. De sørlige delene av landet, med sin fjellkjeder og elver, har på sin side gitt vilkår for fremveksten av en mye tettere flora av dialekter. 
Forekomsten av mandarin i sørvestre Kina skyldes i stor utstrekninger folkeforflytninger i etterkant av den pestepidemi som på 1300-tallet rammet provinsen Sichuan, en pestepidemi som har sterke bånd til svartedauden i Europa.
Det finns ingen klar tidsmessig skillelinje mellom når middelalderkinesisk opphører og moderne nordkinesisk oppstår, men (中原音韵, Zhongyuan Yinyun), en rimsamling fra Yuandynastiet, anses generelt som et viktig startpunkt for kinesisk språkhistorie. Mange trekk spesifikke for mandarin, som redusering av visse sluttkonsonanter og en forenkling av det middelalderkinesiske tonesystemet synes tydelig i dette verk.
Fram til 1900-tallet talte heller få sørkinesere mandarin, men takket være samkvemmet mellom embedsmenn og allmue fikk den beijinginfluerte dialekten relativt stor innflytelse i det minste under det mandsjuiske Qing-dynastiet. Fra og med 1600-tallet hadde statsmakten grunnlagt ortoepiakademier (正音書院, zhèngyīn shúyuàn) i et forsøk på å tilpasse uttalen etter Beijing-standard, skjønt bare med begrenset fremgang.
I og med opprettelsen av et grunnskolesystem under den nye kinesiske republikk (både før og etter den kommunistiske maktovertakelse) fikk tilpassingsforsøkene et helt nytt og større gjennomslag. Som resultat taler en stor majoritet av befolkningen i Fastlands-Kina og Taiwan nå mandarin enten som morsmål eller andrespråk. I Hongkong er det formelle og akademiske språket fortsatt kantonesisk, selv om mandarin blir alt mer populært.
Klute

Handling

Bree Daniels (Fonda) er en tøff, vakker luksusprostituert som fortvilet forsøker å overleve i den brutale byen New York. Men det finnes en mann som ønsker å ta livet av henne. En eller annen gang har hun møtt en psykopatisk morder, og nå er han tilbake. Han vokter hvert eneste steg hun tar og kan slå til når som helst. Den eneste som kan hjelpe henne er detektiver John Klute (Sutherland). Han leter etter en forretningsmann som har vært savnet i seks måneder, og den eneste ledertråden er et hatefullt brev etter ham som er adressert til Bree.

Om filmen

Jane Fonda fikk en Oscar for sin rolleprestasjon. Dette var filmen som gav Donald Sutherland gjennombruddet som skuespiller.
Stiftelsen Helseutvalget

Stiftelsen Helseutvalget er en landsdekkende, interessepolitisk uavhengig og livssynsnøytral stiftelse som arbeider helsefremmende og sykdomsforebyggende overfor lesbiske, homofile, bifile samt andre kvinner og menn som har sex med personer av samme kjønn.

Historikk

Stiftelsen Helseutvalget ble først etablert i 1983, av Calle Almedal,  som organisasjonen «Helseutvalget for homofile» som siden endret navn til «Helseutvalget for bedre homohelse» før «Stiftelsen Helseutvalget» ble stiftet 6. oktober 2015. Helseutvalgets nåværende vedtekter (2016-) ble vedtatt 12. mars 2016.
Helseutvalget ble stiftet i 1983 som et svar på hiv-utfordringen blant menn som har sex med menn. I dag jobber stiftelsen med hiv som en del av arbeidet for bedre seksuell og psykisk helse både blant menn som har sex med menn og kvinner som har sex med kvinner. Også rusforebyggende tiltak er en del av Helseutvalget i dag.

Uavhengig stiftelse

Helseutvalget var tidligere en del av LLH (i dag Fri - foreningen for kjønns- og seksualitetsmangfold) men ønsket å være politisk uavhengig og etablerte seg derfor på egen hånd. Helseutvalgets tiltak utformes med mål om å bidra til at flere i målgruppene får tilgang til tjenester og kunnskap som fremmer god helse og reduserer risikoen for sykdom. Rolf Martin Angeltvedt er leder i organisasjonen og Bera Ulstein Moseng er nestleder. Organisasjonen holder til i Skippergata 23 i Oslo.

Hiv-test til hjemmebruk

I oktober 2016 lanserte Helseutvalget et prøveprosjekt med hiv-tester til hjemmebruk, som lar brukerne lese av resultatet av en hivtest på egen hånd.
Ramechhap lufthavn

Ramechhap lufthavn (IATA: RHP, ICAO: VNRC) er en flyplass i Tama River-dalen i Manthali, i Ramechhap-distriktet i Janakpur i Nepal.
Flyplassen ligger 1 555 moh. og har en rullebane som er 518 meter lang.

Ulykker og hendelser

Aviation Safety Network har ikke registrert noen hendelser
Dotoramades

Utseende

Middelsstore, slanke, brunlige trebukker. Antennene er tynne og noe kortere enn kroppen. Hodet er fremstrakt, med ganske store, utstående fasettøyne, snuteformet forlenget. Pronotum er avrundet sekskantet, bredere enn langt, på oversiden med noen skrå, ovale groper. Dekkvingene er avsmalnende bakover. Beina er nokså lange og kraftige.

Utbredelse

Artene er endemiske for Madagaskar.
Vestrebrua

Vestrebrua er en 3,75 meter lang veibro over Vestreelva i Ørskog på fylkesvei 650. Den ble åpnet i 1991 og erstattet den gamle Vestre bru, dette er en 7 m lang hvelvbro av stein.
Høybråten (Oslo)

Høybråten er et boligstrøk i Groruddalen i nordøstre Oslo med omkring 6 000 innbyggere (2005). Bebyggelsen preges av villaer. Høybråten tilhører Stovner bydel, men deler av Høybråtenveien ligger i Alna bydel. Strøket grenser til Stovner og Haugenstua mot nord, Lørenskog mot øst, Ellingsrud mot syd og Furuset mot vest.
Ruter har bussrute 64A som kjører fra Furuset stasjon over Høybråten til Stovner stasjon. Høybråten har også egen jernbanestasjon, som trafikkeres av NSBs lokaltog mellom Asker og Lillestrøm. Langs Høybråtenveien ved Myrbakkveien ligger Høybråtenparken.

Idrett

Høybråten Basketballklubb (HBBK) vant 16 norske kvinnemesterskap i basketball uavbrutt gjennom 15 år (1981–1995), samt i 1998. Det skaffet dem en plass i Guinness rekordbok. 
Høybråten og Stovner Idrettslag (HSIL) tok NM-gull i langrennsstafett for kvinner i 2003 og 2007, første gang med skiløperen Kristin Størmer Steira på laget.
Detektiv Jack Frost

Episoder

David Jason, som spiller «Frost», var også seriens produsent, og bestemte derfor i hvilken takt episodene skulle spilles inn. Derfor ble det ikke laget mer enn én eller et par episoder i året. Kun én episode ble produsert både i 2005 og 2006.
Kevin McKenna

Utmerkelser

I CONCACAF Gold Cup 2002 vant Canada bronse, og i tillegg ble McKenna tatt ut til Allstarlaget.
Vannklokke

Vannklokke eller klepsydra (gresk: κλεψύδρα fra κλέπτειν, kleptein, «å stjele» (se kleptomani); ὕδωρ, hydor, «vann») er et instrument som brukes til å måle tid med. Tiden blir målt ved at vann rant gjennom et kar på et kontrollert vis og ved at mengden vann ble målt. Vannklokke (eller vannur) var den beste måten å holde rede på tiden etter at solen var gått ned. 
Vannklokken er en gammel oppfinnelse, men hvor og når de først ble oppfunnet er usikkert. Et bolleformet avløp er den enkleste formen for vannklokke og er kjent for å ha eksistert i Babylon og i oldtidens Egypt i tiden rundt 1500 f.Kr. Det er muligens under regjeringstiden til Amenhotep I. Faraos hoffastronom Amenemheb tok æren for å ha oppfunnet dette instrumentet i en inskripsjon på hans grav. For Egypt var dette viktig da tiden ikke var en bestemt mengde, men målt som 1/12 av natten. I sommermånedene var derimot nettene kortere, og vannklokkene ble justert for tilsvarende å måle kortere tid.
Andre regioner i verden, inkludert India og Kina, har også tidlige bevis på vannklokker, men å datere den aller eldste er mindre sikkert. En del forfattere har imidlertid hevdet at vannklokker dukket opp i oldtidens Kina så tidlig som 4000 f.Kr. Vannklokken var en av mange ulike instrumenter for å måle tiden med før mekaniske klokker ble oppfunnet. Blant de andre var solur og timeglass.
Moderne vannklokker er heller kunstverk enn egentlige tidsmålere. Den franske kunstnere og den tidligere fysikeren Bernard Gitton har skapt et antall vannklokker som offentlig utsmykning i forskjellige deler av verden, blant annet Europasenteret i Berlin. Denne vannklokken er 13 meter høy og viser tiden i to søyler for henholdsvis timer og minutter.
Lingling Jiao

Lingling Jiao («åndeåndekirken») er en liten (2008) religiøs gruppering i Folkerepublikken Kina. Den ble grunnlagt rundt 1985 av en folkeskolelærer i provinsen Jiangsu som forkynte at han hadde evner til å utdrive onde ånder. 
Gruppen spredte seg først og fremst i innlandsprovinsen Sichuan. Den ble erklært som illegal av de kinesiske myndigheter; begrunnelsen for forbudet var at gruppen krenket registrerte religiøse gruppers rettigheter. Kirkens tilhengere skal ha fremstått som om de var medlemmer av anerkjente religioner, og spredte «føydalistiske og overtroiske tanker» blant bøndene. Det kinesiske uttrykket føydalistisk benyttes i Folkerepublikken ofte om det som ansees som avleggs.